चारों ओर दिखाई दे रहे तबाही के मंजर, पेड़-खंभे गिरने से सैकड़ों गांवों से संपर्क टूटा
अरब सागर में बना चक्रवात बिपरजॉय आखिरकार गुरुवार की शाम गुजरात के तटों से टकरा गया। इसका असर कच्छ-सौराष्ट्र समेत 8 जिलों में रहा। यहां चारों ओर तबाही के मंजर दिखाई दे रहे हैं। किसानों और पशुपालकों को सबसे ज्यादा नुकसान हुआ है। cyclone biparjoy hit Gujarat Coast, Storm Made Its Impact
अरब सागर में बना चक्रवात बिपरजॉय गुरुवार शाम गुजरात के तटों से टकरा गया। इसका असर कच्छ-सौराष्ट्र समेत 8 जिलों में रहा। यहां किसानों और पशुपालकों को सबसे ज्यादा नुकसान हुआ है। आम और खजूर के कई बगीचे तबाह हो गए हैं।
940 गांवों की बिजली गुल, सैकड़ों पेड़ उखड़े
जामनगर और द्वारका में कई मोबाइल टॉवरों को नुकसान पहुंचा है। सरकारी आंकड़ों के मुताबिक 500 से ज्यादा पेड़ और 300 से ज्यादा बिजली के खंभे गिरे हैं। 940 गांवों में बिजली आपूर्ति ठप हो गई है। 4600 ग्रामीण इलाकों का शहरी क्षेत्र से संपर्क टूट गया है।
कच्छ में NDRF ने 45 लोगों को बचाया
कच्छ में गुरुवार शाम से ही जोरदार बारिश शुरू हो गई थी। जिले के लखपत गांव में कई घरों के डूबने से 45 से ज्यादा लोग फंस गए थे। सूचना मिलते ही NDRF की टीमें पहुंचीं और इन्हें सुरक्षित निकाल लिया। वहीं, जखौ तट पर ड्यूटी पर तैनात पीएसओ अनिल जोशी की हार्ट अटैक से मौत हो गई।
अब PHOTOS में देखिए चक्रवात से प्रभावित गुजरात का हाल...
